लूणकरनसर. राजकीय बालिका उच्च माध्यमिक विद्यालय की छात्राओं ने प्रधानाचार्या नाजिमा अजीज के साथ कालू थाने का भ्रमण कर पुलिस कार्यप्रणाली से रूबरू हुई। हैड कांस्टेबल पूर्णमल बुडानिया ने छात्राओं को आत्मरक्षा के बारे में जानकारी दी। उन्होंने पुलिस थाने का भ्रमण करवाकर कार्यप्रणाली के बारे में बताया। प्रधानाचार्या नाजिमा ने बताया कि पुलिस महिला सशक्तिकरण को बढ़ावा देने का काम कर रही है तथा किसी भी विकट परिस्थिति में पुलिस को भय मुक्त होकर सहायता लेनी चाहिए। इस मौके पर सीआरपीएफ सहायक कमाण्डेन्ट धनाराम यादव ने आरपीएफ की कार्यप्रणाली के बारे में बताया। इस मौके पर शिक्षक माणकचंद, हनुमानप्रसाद, आरती खण्डेलवाल, महेश शर्मा, छाया शर्मा, सावित्री आदि ने विचार रखे।